open-index/open-wikipedia-markdown huggingface dataset:
บีเออี173

**บีเออี173** () เป็นบอยแบนด์เกาหลีใต้ ที่ก่อตั้งโดย PocketDol Studio (บริษัทในเครือ เอ็มบีเคเอนเตอร์เทนเมนต์) ในปี 2020 เปิดตัวเมื่อวันที่ 19 พฤศจิกายน 2020 โดยมีอีพีแรกชื่อ *Intersection: Spark*

## ชื่อ
ชื่อ BAE173 มาจาก "Before Anyone Else" และหมายเลข 173 หมายถึง 1 เป็นตัวเลขเพื่อความสมบูรณ์แบบและ 73 เป็นเลขนำโชคที่สมบูรณ์แบบ ชื่อกลุ่มจะออกเสียงโดยการออกเสียงตัวอักษรแต่ละตัวแล้วตามด้วยตัวเลข 1, 7, 3

## อ้างอิง

## แหล่งข้อมูลอื่น

หมวดหมู่:กลุ่มดนตรีที่ก่อตั้งในปี พ.ศ. 2563
หมวดหมู่:กลุ่มดนตรีเคป็อป
หมวดหมู่:ศิลปินสังกัดเอ็มบีเคเอนเตอร์เทนเมนต์
หมวดหมู่:บอยแบนด์เกาหลีใต้
หมวดหมู่:กลุ่มดนตรีป็อปสัญชาติเกาหลีใต้
หมวดหมู่:กลุ่มดนตรีแดนซ์สัญชาติเกาหลีใต้
หมวดหมู่:กลุ่มดนตรีจากโซล
หมวดหมู่:ก่อตั้งในประเทศเกาหลีใต้ในปี พ.ศ. 2563
ดริปปิน

**ดริปปิน** (, เขียนเป็น **DRIPPIN**) เป็นบอยกรุ๊ปสัญชาติเกาหลีใต้ที่ก่อตั้งโดยอุลลิมเอนเตอร์เทนเมนต์ในปี พ.ศ. 2563 วงนี้เปิดตัวในวันที่ 28 ตุลาคม พ.ศ. 2563 พร้อมกับอีพีเปิดตัวชื่อ *Boyager*

## สมาชิก
ดัดแปลงมาจากเว็บไซต์อย่างเป็นทางการ:
*ยุนซอง (윤성) – หัวหน้าวง, นักร้องนำ, นักเต้นหลัก
*ฮยอบ (협) – เสียงร้องหลัก
*ชางอุค (창욱) – ร้องนำ
*ดงยุน (동윤) – แร็ปเปอร์หลัก
*มินซอ (민서) – เสียงร้อง
*จุนโฮ (준호) – ร้องนำ
*อเล็กซ์ (알렉스) – ร้องนำ, แร็ปเปอร์

## ผลงานเพลง
### สตูดิโออัลบั้ม

### อีพี

## อ้างอิง

หมวดหมู่:กลุ่มดนตรีที่ก่อตั้งในปี พ.ศ. 2563
หมวดหมู่:กลุ่มดนตรีเคป็อป
หมวดหมู่:บอยแบนด์เกาหลีใต้
หมวดหมู่:กลุ่มดนตรีป็อปสัญชาติเกาหลีใต้
หมวดหมู่:กลุ่มดนตรีแดนซ์สัญชาติเกาหลีใต้
หมวดหมู่:กลุ่มดนตรีจากโซล
หมวดหมู่:ศิลปินสังกัดอุลลิมเอนเตอร์เทนเมนต์
หมวดหมู่:ก่อตั้งในประเทศเกาหลีใต้ในปี พ.ศ. 2563
หมวดหมู่:วงกลุ่มหกสัญชาติเกาหลีใต้
เอลลาส

**เอลลาส** (; ออกเสียงว่า "El-Last" และเรียกกันทั่วไปว่า E'LAST) หรือที่รู้จักกันในชื่อก่อนหน้านี้ว่า **อีบอยซ์** (이보이즈) เป็นกลุ่มสมาชิกแปดคนจากเกาหลีใต้ ก่อตั้งโดยอีเอนเตอร์เทนเมนต์ พวกเขาเดบิวต์เมื่อวันที่ 9 มิถุนายน พ.ศ. 2563 ด้วยมินิอัลบั้มแรกชื่อ *Day Dream* และซิงเกิล "Swear" (, "Knight's Oath")

## ประวัติ
เอลลาสเป็นวงไอดอลวงแรกจากอีเอนเตอร์เทนเมนต์ เอลลาสย่อมาจากคำว่า "Everlasting" ที่มีความหมายว่า นิรันดร และ ความไม่มีสิ้นสุด วอนฮยอกและวอนจุนเป็นสองคนที่เข้าร่วมรายการ *[[พรอดิวซ์เอ็กซ์ 101]]* และเป็นสมาชิกสองคนแรกที่เปิดตัวในชื่อ EBoyz ชเวอิน ราโน และซึงยอบได้เปิดตัวภายหลังเมื่อช่วงฤดูร้อน 2562

สมาชิกได้มีรายการเรียลลิตี้ชื่อ *Unlock*, ก่อนการเดบิวต์อย่างเป็นทางการ เผยแพร่ผ่านยูทูบทางการของวงทุก ๆ วันศุกร์ แสดงให้เห็นถึงชีวิตประจำวันของสมาชิกและการเตรียมความพร้อมในการเดบิวต์

พวกเขาเดบิวต์วันที่ 9 มิถุนายน พ.ศ. 2563 ด้วยมินิอัลบั้ม Day Dream พร้อมเพลงไตเติ้ล Swear ราโน แบคกยอล วอนฮยอก และวอนจุนมีส่วนร่วมในการเขียนเพลงในอัลบั้ม 

เมื่อวันที่ 11 พฤศจิกายน 2563 กลับมาด้วยมินิอัลบั้ม *Awake* พร้อมเพลงไตเติ้ล *Tears Of Chaos* วอนจุนไม่ได้เข้าร่วมในคัมแบคครั้งนี้เพราะตารางงานจากการเป็นพิธีกรรายการ Boni Hani ช่องอีบีเอส

เดือนเมษายน 2564 ได้ประกาศซับยูนิต E'LAST U ประกอบด้วย ชเวอิน ซึงยอบ โรมิน และ วอนจุน  เดบิวต์วันที่ 19 พฤษภาคมด้วยดิจิตอลซิงเกิล " Remember" โดยมีเพลง "The beginning of spring" ในการโปรโมท

ในวันที่ 29 กันยายน 2564 ทางวงจะปล่อยซิงเกิ้ลอัลบั้มแรก Dark Dream

## สมาชิก

## ผลงานเพลง

### มินิอัลบั้ม

### ซิงเกิ้ลอัลบั้ม

### ซิงเกิ้ล

## ผลงานวิดีโอ
### มิวสิกวิดีโอ

## อ้างอิง

## แหล่งข้อมูลอื่น

หมวดหมู่:กลุ่มดนตรีที่ก่อตั้งในปี พ.ศ. 2563
หมวดหมู่:กลุ่มดนตรีเคป็อป
หมวดหมู่:บอยแบนด์เกาหลีใต้
หมวดหมู่:ก่อตั้งในประเทศเกาหลีใต้ในปี พ.ศ. 2563
เอชแอนด์ดี

**เอชแอนด์ดี** () เป็นนักร้องดูโอชาวเกาหลีใต้ที่ก่อตั้งโดย พอคเก็ตดอลสตูดิโอในปี พ.ศ. 2563 ทั้งคู่เปิดตัวเมื่อวันที่ 21 เมษายน พ.ศ. 2563 ด้วยเพลง *Soulmate*

## ประวัติ
### ก่อนเดบิวต์
ก่อนที่พวกเขาจะเดบิวต์ในฐานะดูโอสมาชิกทั้งสองได้เข้าร่วมในฐานะผู้เข้าแข่งขันในหลายรายการ ก่อนหน้านี้ฮันกยุลเคยเดบิวต์ในฐานะสมาชิกของ IM วงบัลลาดของ Yama และ Hotchicks เอนเตอร์เทนเมนต์ และในปี พ.ศ. 2560 และ 2561 ได้เข้าร่วมรายการ *[[The_Unit:_Idol_Rebooting_Project|เดอะยูนิต]]* ร่วมกับสมาชิกของเขา กลุ่มนี้จะถูกยกเลิกเนื่องจากไม่มีความเคลื่อนไหวตั้งแต่นั้นเป็นต้นมา โดฮย็อนเคยแข่งขันในรายการ *[[Under Nineteen]]* ในปี พ.ศ. 2561 และ 2562

ต่อมาในปี 2562 ทั้งฮังกยุลและโดฮย็อนได้เข้าแข่งขันในรายการ*[[พรอดิวซ์เอ็กซ์ 101]]*ซึ่งเป็นตัวแทนของเอ็มบีเคเอนเตอร์เทนเมนต์ร่วมกับคิม ยองซัง เด็กฝึกหัดจากสถานี MBK ในตอนจบของรายการ ฮันกยุลและโดฮย็อนได้อันดับที่ 7 และ 8 ตามลำดับ ทำให้พวกเขาเป็นส่วนหนึ่งของรายการเปิดตัวสมาชิกของกลุ่ม เอ็กซ์วัน พวกเขาได้เร่วมกับวงจนถึงยุบวงในวันที่ 6 มกราคม พ.ศ. 2563

หลังจากการยุบวง X1 ทั้งสองได้จัดงานแฟนมีทติ้งชื่อ "Happy Day" ในวันที่ 2 กุมภาพันธ์ พ.ศ. 2563

## สมาชิก
* อี ฮัน-กยุล (이한결)
* นัม โด-ฮย็อน (남도현)

## อ้างอิง

## แหล่งข้อมูลอื่น

หมวดหมู่:กลุ่มดนตรีที่ก่อตั้งในปี พ.ศ. 2563
หมวดหมู่:กลุ่มดนตรีเคป็อป
หมวดหมู่:บอยแบนด์เกาหลีใต้
หมวดหมู่:กลุ่มดนตรีป็อปสัญชาติเกาหลีใต้
หมวดหมู่:กลุ่มดนตรีจากโซล
หมวดหมู่:ศิลปินสังกัดเอ็มบีเคเอนเตอร์เทนเมนต์
วีไอ (วงดนตรี)

**วีไอ** (; ออกเสียงว่า *We-I* เขียนเป็น **WEi**) เป็นวงบอยแบนด์สัญชาติเกาหลีใต้ 6 คนที่ก่อตั้งโดยอุยเอนเตอร์เทนเมนต์ ประกอบด้วย ชัง แด-ฮย็อน, คิม ดง-ฮัน, ยู ยง-ฮา, คิม โย-ฮัน, คัง ซ็อก-ฮวา และ คิม จุน-ซอ เปิดตัวครั้งแรกเมื่อวันที่ 5 ตุลาคม พ.ศ. 2563 โดยมินิอัลบั้มชุดแรกของวงมีชื่อว่า *Identity: First Sight*

## ประวัติ
### ก่อนเปิดตัว
ในปี 2017 ชัง แด-ฮย็อน และ คิม ดง-ฮัน ได้เข้าร่วมรายการ พรอดิวซ์ 101 (ฤดูกาล 2) โดยที่ ดงฮัน จบรายการด้วยอันดับที่ 29 และแดฮยอน จบด้วยอันดับที่ 83 หลังจากที่รายการสิ้นสุด ดงฮันได้เดบิวต์กับวง เจบีเจ ส่วนแดฮยอนเดบิวต์กับวง Rainz ทั้งคู่ทำกิจกรรมวงในระยะเวลาหนึ่ง จนถึงปี 2018 วงของพวกเขาก็จบกิจกรรมไป หลังจากนั้น ดงฮันก็เดบิวต์เป็นศิลปินเดี่ยวในเดือนมิถุนายน ปี 2018 และแดฮยอนก็เดบิวต์เป็นศิลปินเดี่ยวเช่นกัน ในเดือนกรกฎาคม ปี 2019

ในปีเดียวกัน คัง ซ็อก-ฮวา ยังคงเป็นเด็กฝึกอยู่ที่ วายจีเอนเตอร์เทนเมนต์ และได้เข้าร่วมรายการ YG Treasure box แต่สุดท้ายก็ไม่ได้อยู่ในไลน์อัพเดบิวต์

ยู ยง-ฮา และ คิม จุน-ซอ ได้เข้าร่วมรายการ Under Nineteen โดยที่ ยงฮาจบรายการด้วยอันดับที่ 3 และ จุนซอได้อันดับที่ 9 ทำให้ทั้งคู่ได้เดบิวต์กับวง 1the9 ในวันที่ 13 เมษายน ปี 2019 และวงได้จบกิจกรรมในวันที่ 8 สิงหาคม ปี 2020

ในเดือนพฤษภาคม ปี 2019 ทั้ง คิม โย-ฮัน และ คัง ซ็อก-ฮวา ได้เข้าร่วมรายการ พรอดิวซ์เอ็กซ์ 101 โดยในตอนนั้นโยฮันเข้าร่วมรายการในฐานะเด็กฝึกของวีเอ็นเตอร์เทนเม้นท์ ส่วนซอกฮวาในฐานะเด็กฝึกอิสระ และซอกฮวาจบรายการด้วยอันดับที่ 35 หนึ่งเดือนต่อมา เขาเซ็นสัญญากับอุยเอนเตอร์เทนเมนต์ภายใต้คำแนะนำของโยฮัน ส่วนโยฮันจบรายการด้วยอันดับที่ 1 นั้นทำให้ได้บิวต์เป็นเซ็นเตอร์ของวง เอ็กซ์วัน โดยเดบิวต์ในวันที่ 27 เดือนสิงหาคม ปี 2019 แต่อย่างไรก็ตามวงก็ยุบไปในวันที่ 6 มกราคม ปี 2020

### 2020–2021: เปิดตัวด้วยซีรีส์ ''Identity''

### 2022–ปัจจุบัน: ซีรีส์ ''Love'', เวิลด์ทัวร์ และเปืดตัวที่ญี่ปุ่น

## สมาชิก
* ชัง แด-ฮย็อน (장대현)
* คิม ดง-ฮัน (김동한)
* ยู ยง-ฮา (유용하)
* คิม โย-ฮัน (김요한)
* คัง ซ็อก-ฮวา (강석화)
* คิม จุน-ซอ (김준서)

## ผลงานเพลง
### เอกซ์เทนเดดเพลย์

### ซิงเกิล

## ผลงานวิดีโอ
### มิวสิกวิดีโอ

## หมายเหตุ

## อ้างอิง

หมวดหมู่:กลุ่มดนตรีที่ก่อตั้งในปี พ.ศ. 2563
หมวดหมู่:กลุ่มดนตรีเคป็อป
หมวดหมู่:บอยแบนด์เกาหลีใต้
หมวดหมู่:กลุ่มดนตรีแดนซ์สัญชาติเกาหลีใต้
หมวดหมู่:กลุ่มดนตรีจากโซล
หมวดหมู่:ก่อตั้งในประเทศเกาหลีใต้ในปี พ.ศ. 2563
อีเอฟแอลแชมเปียนชิป เพลย์ออฟ 2021 นัดชิงชนะเลิศ

การแข่งขัน **อีเอฟแอลแชมเปียนชิป เพลย์ออฟ 2021 นัดชิงชนะเลิศ** จะลงเล่นกันในวันที่ 29 พฤษภาคม พ.ศ. 2564 ที่ สนามกีฬาเวมบลีย์, ลอนดอน. ผู้ชนะจะได้รับการเลือนชั้นสู่ พรีเมียร์ลีก ฤดูกาล 2021–22. สองทีมที่ดีที่สุดของ อีเอฟแอลแชมเปียนชิป ฤดูกาล 2020–21 จะได้รับการเลื่อนชั้นโดยอัตโนมัติขึ้นสู่ พรีเมียร์ลีก, ในขณะที่ทีมวางระหว่างทีมอันดับที่สามและทีมอันดับที่หกในตารางคะแนนลีกจะลงเล่นสองนัดขั้นแรกใน ฟุตบอลลีกเพลย์ออฟ ฤดูกาล 2021. เบรนต์ฟอร์ด และ สวอนซีซิตี เข้าร่วมสำหรับพื้นที่สุดท้ายสำหรับ พรีเมียร์ลีก ฤดูกาล 2021–22 ในพรีเมียร์ลีก.

นี่เป็นการเข้าชิงชนะเลิศครั้งที่สองติดต่อกันของเบรนต์ฟอร์ดหลังจากพ่ายแพ้ใน ช่วงต่อเวลาพิเศษ ต่อทีมคู่อริร่วม เวสต์ลอนดอนดาร์บี ฟูลัม ใน อีเอฟแอลลีกแชมเปียนชิป เพลย์ออฟ 2020 นัดชิงชนะเลิศ เมื่อวันที่ 4 สิงหาคม ค.ศ. 2020. คริส คาวานาฟ เป็น ผู้ตัดสิน สำหรับนัดนี้, ลงเล่นต่อหน้าผู้ชม 12,000 คน. ประตูครึ่งแรกจาก โทนีย์ และ มาร์คอนเดส รับประกันในชัยชนะ 2-0 สำหรับเบรนต์ฟอร์ดในขณะที่ของสวอนซี เจย์ ฟุลตัน ได้ถูกไล่ออกกลางคันของครึ่งหลัง.  การชนะรอบชิงชนะเลิศและเลื่อนชั้นถูกประเมินมีมูลค่า 178 ล้านปอนด์สำหรับทีมที่ประสบความสำเร็จ.

## เส้นทางสู่นัดชิงชนะเลิศ

## แมตช์

### สรุปผลการแข่งขัน
สวอนซีซิตี เวลาคิกออฟ รอบสุดท้ายรอบๆ 3p.m. เมื่อวันที่ 29 พฤษภาคม ค.ศ. 2021 ต่อหน้าผู้ชม 12,000 คน.

### รายละเอียด


## อ้างอิง

หมวดหมู่:อีเอฟแอลแชมเปียนชิพ เพลย์ออฟ นัดชิงชนะเลิศ
หมวดหมู่:ฟุตบอลลีกเพลย์ออฟอังกฤษ ฤดูกาล 2021
อักบัร กา มักบะรา

thumb|ประตูทิศใต้ของกำแพงมักบะรา
**อักบัร กา มักบะรา** (; Akbar's tomb) เป็นที่ฝังพระบรมศพของจักรพรรดิอักบัรแห่งจักรวรรดิโมกุล สร้างขึ้นด้วยสถาปัตยกรรมโมกุลในปี 1605–1613 โดยดำริของจักรพรรดิชะฮันคีร์ พระบุตร อักบัรกามักบะราตั้งอยู่ในย่านสิกันทรา (Sikandra) ของเมืองอัคระ รัฐอุตตรประเทศ ประเทศอินเดีย สุสานนี้ก่อสร้างขึ้นด้วยงบประมาณ 1,500,000 รูปี และใช้เวลาก่อสร้างสามถึงสี่ปี

ในรัชสมัยของจักรพรรดิเอารังเซบ เกิดกบฏชาวชาตภายใต้การนำของราชา ราม ชาต ที่ซึ่งในระหว่างการกบฏได้มีชาวชาตกลุ่มหนึ่งมาทำลายและขุดเอาทองคำ เพชรพลอย และสิ่งมีค่าออกไปจากมักบะราของจักรพรรดิอักบัรที่นี่ ในบันทึกหนึ่งมีระบุถึงขั้นว่าโลงศพของจักรพรรดิอักบัรถูกแงะเปิดออกและพระศพถูกนำไปเผาไฟ

ในบรรดาหมู่สิ่วก่อสร้างของมักบะรานี้ ประตูทิศใต้เป็นประตูที่ใหญ่ที่สุด ตกแต่งด้วยหอที่มียอดเป็นฉัตรีหินอ่อนสีขาวสี่หอ ที่ฝังพระศพแท้จริงตั้งอยู่ด้านใต้ในชั้นใต้ดิน เช่นเดียวกับมักบะราอื่น ๆ ของโมกุล ส่วนโลงศพที่ตั้งอยู่ในศาลานั้นเป็นโลงเปล่า อาคารก่อสร้างขึ้นด้วยหินทรายแดง ประดับด้วยหินอ่อนสีขาว งานฝังลวดลายต่าง ๆ ทั้งรูปพรรณไม้ ดอกไม้ อักษรวิจิตร และเรขาคณิต มีความงดงามแต่ยังละเอียดละออน้อยกว่าที่อิตมาดุดดาวลอห กา มักบะรา ซึ่งสร้างขึ้นในภายหลัง

## อ้างอิง

## แหล่งข้อมูลอื่น

* ASI's page on Akbar's tomb
*
* 

หมวดหมู่:สิ่งก่อสร้างในอาครา
หมวดหมู่:สถาปัตยกรรมโมกุล
หมวดหมู่:จักรพรรดิอักบัร
วุฒิสภาเบลเยียม

**วุฒิสภา** (; ; ) เป็นหนึ่งในสองสภาในรัฐสภากลางเบลเยียมโดยจัดเป็นสภาสูง ส่วนอีกสภาหนึ่งได้แก่สภาผู้แทนราษฎร (สภาล่าง)

วุฒิสภาได้รับการก่อตั้งขึ้นเมื่อ ค.ศ. 1831 ในครั้งแรกนั้นมีจำนวนสมาชิกเท่ากันกับสภาผู้แทนราษฎร โดยได้ผ่านการปฏิรูปสำคัญใน ค.ศ. 1993 และ ค.ศ. 2014 ซึ่งในครั้งล่าสุดนั้นเป็นวุฒิสภาสมัยแรกที่ไม่ได้มาจากการเลือกตั้งทางตรง โดยประกอบด้วยสมาชิกจากสรรหาจากรัฐบาลแคว้นและประชาคมของเบลเยียมจำนวน 50 ที่นั่ง และอีกส่วนหนึ่งเป็นสมาชิกที่ได้รับการแต่งตั้งจากสมาชิกวุฒิสภาส่วนแรกอีกจำนวน 10 ที่นั่ง วุฒิสภานั้นถือเป็นสภาอันเป็นตัวแทนของประชาคมและจังหวัดต่าง ๆ ในเบลเยียมซึ่งใช้เป็นกลไกหลักในการอภิปรายเกี่ยวกับปัญหาและประเด็นต่าง ๆ ระหว่างประชาคมกับรัฐบาลกลาง ในปัจจุบันวุฒิสภามีบทบาทด้านนิติบัญญัติน้อยลงในรัฐสภากลาง แต่ก็ยังเป็นโครงสร้างสำคัญในรัฐธรรมนูญควบคู่กับสภาผู้แทนราษฎรในการตรากฎหมายที่เกี่ยวกับรัฐบาลกลาง โดยตั้งแต่ ค.ศ. 2014 เป็นต้นมา มีการประชุมสภาประมาณ 10 ครั้งต่อปี

## องค์ประกอบ
### ภาพรวม

### โครงสร้างในปัจจุบัน
ตั้งแต่การปฏิรูปครั้งล่าสุดใน ค.ศ. 2014 สมาชิกวุฒิสภาเบลเยียมประกอบด้วยสมาชิกจำนวน 60 คน โดย 50 คนมาจากการสรรหาโดยสภาประชาคม/สภาแคว้น และอีก 10 คน มาจากการสรรหาของสมาชิกวุฒิสภา

#### สมาชิกวุฒิสภาที่มาจากประชาคม/แคว้น
ตั้งแต่การเลือกตั้งเมื่อ 25 พฤษภาคม ค.ศ. 2014 เป็นต้นมา สมาชิกวุฒิสภาจำนวน 50 คน มาจากการแต่งตั้งของสภาประชาคม/สภาแคว้นของเบลเยียม
* 29 คน จากการแต่งตั้งของสภาเฟลมิชหรือจากกลุ่มผู้ใช้ภาษาดัตช์ในสภาแคว้นนครหลวงบรัสเซลส์
* 10 คน จากการแต่งตั้งของสภาประชาคมฝรั่งเศส (ประกอบด้วยสมาชิกทั้งหมดของสภาวอลลูนและสมาชิกหลายคนในกลุ่มผู้ใช้ภาษาฝรั่งเศสในสภาแคว้นนครหลวงบรัสเซลส์
* 8 คน จากการแต่งตั้งของสภาวอลลูน
* 2 คน จากการแต่งตั้งของกลุ่มผู้ใช้ภาษาฝรั่งเศสในสภาแคว้นนครหลวงบรัสเซลส์
* 1 คน จากการแต่งตั้งของสภาประชาคมผู้พูดภาษาเยอรมัน

#### สมาชิกวุฒิสภาที่มาจากเลือกตั้งโดยสมาชิกวุฒิสภา
สมาชิกวุฒิสภาอีก 10 ที่นั่งมาจากการสรรหาโดยสมาชิกวุฒิสภาด้วยกันเอง ประกอบด้วย 6 ที่นั่งจากกลุ่มภาษาดัตช์ และ 4 ที่นั่งจากกลุ่มภาษาฝรั่งเศส โดยแบ่งตามสัดส่วนที่นั่งตามสังกัดพรรคในการเลือกตั้งสมาชิกสภาผู้แทนราษฎรครั้งล่าสุด

สมาชิกวุฒิสภาประเภทนี้ได้เริ่มใช้ครั้งแรกใน ค.ศ. 1921 โดยระบุไว้ในรัฐธรรมนูญเพื่อให้เหล่าสมาชิกวุฒิสภาสามารถสรรหาผู้เชี่ยวชาญหรือตัวแทนองค์กรสำคัญมาเป็นสมาชิก วัตถุประสงค์เพื่อเพิ่มความมีประสิทธิภาพในการอภิปรายและนิติบัญญัติ อย่างไรก็ตาม กลุ่มการเมืองหลักได้ใช้ประโยชน์ในการแต่งตั้งสมาชิกคนสำคัญของพรรคที่ไม่ได้รับการเลือกตั้งเข้ามาในวุฒิสภาแทน

## บทบาทหน้าที่
วุฒิสภามีบทบาทหน้าที่ดังนี้

* **ด้านนิติบัญญัติ** วุฒิสภาร่วมกับสภาผู้แทนราษฎร มีอำนาจโดยตรงตามรัฐธรรมนูญในการกลั่นกรองและตรากฎหมายในการปกครองประเทศ โดยการผ่านกฎหมายนั้นใช้เกณฑ์ต่างกันในแต่ละประเภท เช่น เสียงข้างมากแบบพิเศษ ซึ่งจะต้องใช้เสียงจำนวนสองในสามของวุฒิสภา และจะต้องได้เสียงส่วนใหญ่ในแต่ละกลุ่มภาษา

* **ด้านรายงาน** วุฒิสภาสามารถเรียกดูรายงานสำคัญโดยเฉพาะที่เกี่ยวข้องกับการปกครองหรือกฎหมายในระดับประชาคมและแคว้น

* **ด้านผลประโยชน์ทับซ้อน** โดยมีหน้าที่โดยตรงในการกำกับดูแลด้านผลประโยชน์ทับซ้อนระหว่างสภาประชาคมกับแคว้นในระบบการปกครอง

* **ด้านองค์กรระหว่างประเทศ** โดยวุฒิสภามีหน้าที่ส่งตัวแทนเข้าประชุมในองค์กรระหว่างประเทศเพื่อความร่วมมือระหว่างประเทศ

* **ด้านการแต่งตั้งตุลาการ** โดยวุฒิสภามีหน้าที่ในการแต่งตั้งตุลาการในระดับศาลสูง (ศาลรัฐธรรมนูญ ศาลฎีกา และศาลปกครองสูงสุด)

## อ้างอิง

หมวดหมู่:สภาสูงแห่งชาติ
พีวอนฮาโมนี

**พีวอนฮาโมนี** (; ตัวย่อ: P1H) เป็นบอยกรุ๊ปสัญชาติเกาหลีใต้ที่ก่อตั้งโดยเอฟเอ็นซีเอนเตอร์เทนเมนต์ กลุ่มนี้เปิดตัวเมื่อวันที่ 28 ตุลาคม พ.ศ. 2563 พร้อมกับอีพีชื่อ *Disharmony: Stand Out* รวมถึงภาพยนตร์เรื่อง "P1H: The Beginning Of A New World" เมื่อวันที่ 20 เมษายน พ.ศ. 2564 วงได้คัมแบ็กครั้งแรกด้วยอีพีที่สองชื่อ *Disharmony: Break Out*

## สมาชิก
* คีโฮ/Keeho (기호)
* เธโอ/Theo (테오)
* จีอุง/Jiung (지웅)
* อินทัก/Intak (인탁)
* โซล/Soul (소울)
* ชงซ็อบ/Jongseob (종섭)

## ผลงานเพลง
### อีพี

## อ้างอิง

## แหล่งข้อมูลอื่น

หมวดหมู่:กลุ่มดนตรีที่ก่อตั้งในปี พ.ศ. 2563
หมวดหมู่:กลุ่มดนตรีเคป็อป
หมวดหมู่:บอยแบนด์เกาหลีใต้
หมวดหมู่:กลุ่มดนตรีป็อปสัญชาติเกาหลีใต้
หมวดหมู่:กลุ่มดนตรีแดนซ์สัญชาติเกาหลีใต้
หมวดหมู่:กลุ่มดนตรีจากโซล
หมวดหมู่:ก่อตั้งในประเทศเกาหลีใต้ในปี พ.ศ. 2563
ฝ่าวิกฤติ 12 รอบระห่ำนรก

***ฝ่าวิกฤติ 12 รอบระห่ำนรก*** () เป็นภาพยนตร์แอ็กชันอเมริกัน ค.ศ. 2009 ที่กำกับโดยเรนนี ฮาร์ลิน และผลิตโดยดับเบิลยูดับเบิลยูอี สตูดิโอส แสดงนำโดยจอห์น ซีนา ร่วมกับไอแดน กิลเลน, สตีฟ แฮร์ริส, กอนซาโล เมเนนเดซ, ไบรอัน เจ. ไวต์, แอชลีย์ สก็อตต์ และเทย์เลอร์ โคล ภาพยนตร์เรื่องนี้เข้าฉายที่โรงภาพยนตร์ในสหรัฐเมื่อวันที่ 27 มีนาคม ค.ศ. 2009

## การตอบรับ

### บ็อกซ์ออฟฟิศ
ภาพยนตร์ที่ถ่ายทำได้ขึ้นสู่อันดับเจ็ดในบ็อกซ์ออฟฟิศโดยมีรายได้ประมาณ 1.75 ล้านดอลลาร์ในวันเปิดตัว และ 5.3 ล้านดอลลาร์ในช่วงสุดสัปดาห์ ภาพยนตร์เรื่องนี้ทำรายได้ 12,234,694 ดอลลาร์ในสหรัฐและแคนาดา และ 5,045,632 ดอลลาร์ในดินแดนอื่น ๆ โดยมีรายได้รวมทั่วโลก 17,280,326 ดอลลาร์

## ภาคต่อ
แรนดี ออร์ตัน แสดงในภาคต่อแบบสแตนด์อะโลนในชื่อเรื่อง*[[ฝ่าวิกฤติ 12 รอบ: รีโหลดนรก]]* โดยภาคต่อนี้เปิดตัวใน ค.ศ. 2013 ส่วน *[[12 ราวส์ 3: ล็อกดาวน์]]* นำแสดงโดยดีน แอมโบรส ได้เปิดตัวใน ค.ศ. 2015

## อ้างอิง

## แหล่งข้อมูลอื่น
* 
* 
* 

หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์โดยทเวนตีธ์เซนจูรีฟอกซ์
หมวดหมู่:ภาพยนตร์ที่ถ่ายทำในนิวออร์ลีนส์
หมวดหมู่:ดับเบิลยูดับเบิลยูอี สตูดิโอส
แซ็กทรี

**แซ็กทรี**  () เป็นกลุ่มซูเปอร์กรุ๊ปตามฤดูกาลของเกาหลีใต้ที่ก่อตั้งในรายการวาไรตี้โชว์ทางช่องเอ็มบีซีชื่อ *[[Hangout with Yoo]]* กลุ่มประกอบด้วยสมาชิก ยู แจ-ซ็อก, อี ฮโยรี และ เรน โดยใช้ชื่อบนเวทีว่า อู-ดอรากอน, ลินดา จี และ บี.รยง ตามลำดับ พวกเขาเปิดตัวด้วยซิงเกิ้ล "Beach Again" เมื่อวันที่ 25 กรกฎาคม พ.ศ. 2563 สมาชิกในกลุ่มได้วางแผนให้กลุ่มอาจเป็นกลุ่มตามฤดูกาลที่มีผลงานในช่วงฤดูร้อนและฤดูหนาว

## อ้างอิง

## แหล่งข้อมูลอื่น

หมวดหมู่:กลุ่มดนตรีที่ก่อตั้งในปี พ.ศ. 2563
หมวดหมู่:กลุ่มดนตรีเคป็อป
หมวดหมู่:กลุ่มไอดอลเกาหลีใต้
หมวดหมู่:กลุ่มดนตรีจากโซล
หมวดหมู่:ก่อตั้งในประเทศเกาหลีใต้ในปี พ.ศ. 2563
ศิลปะนัมบัง

[thumb|เครื่องเขินญี่ปุ่นที่ผลิตตามความต้องการของ[คณะเยสุอิต ผลิตในยุคอาซูกิ–โมโมยามะ ตรงกับคริสต์ศตวรรษที่ 16 ปัจจุบันจัดแสดงที่พิพิธภัณฑ์แห่งชาติคีวชู]]
thumb|ฉากกั้นห้องแบบญี่ปุ่นศิลปะนัมบัง
**ศิลปะนัมบัง** () หมายถึง ศิลปะญี่ปุ่นช่วงคริสต์ศตวรรษที่ 16–17 ที่ได้รับอิทธิพลจากพวกนัมบัง (, "คนเถื่อนจากภาคใต้") ซึ่งหมายถึงพ่อค้าและนักบวชจากยุโรป โดยเฉพาะชาวโปรตุเกส ซึ่ง "นัมบัง" เป็นคำยืมจากภาษาจีนว่า "หนานหมาน" แปลตรงตัวว่า "คนเถื่อนจากภาคใต้" เช่นกัน แต่มีความหมายสื่อถึงกลุ่มชาติพันธุ์ในเอเชียใต้และเอเชียตะวันออกเฉียงใต้ ในญี่ปุ่นนำคำนี้มาใช้สำหรับเรียกคนโปรตุเกส ซึ่งเป็นชาวยุโรปกลุ่มแรกที่เข้ามาค้าขายในญี่ปุ่นเมื่อ ค.ศ. 1543 แล้วจึงถูกใช้เรียกชาวยุโรปอย่างรวม ๆ ในเวลาต่อมา และคำนี้ก็ใช้เรียกภาพวาดที่ชาวยุโรปนำมาญี่ปุ่นด้วย

## ประวัติ
ศิลปะนัมบังเกิดขึ้นครั้งแรกหลังการเดินทางของชาวโปรตุเกสสู่คีวชูใน ค.ศ. 1543 และเริ่มมีการผลิตศาสนวัตถุของศาสนาคริสต์ เช่น รูปเคารพอย่างคริสตศิลป์ และฉากกั้นห้องญี่ปุ่นศิลปะนัมบัง () มีลวดลายเป็นเอกลักษณ์ และยังเหลือรอดมาจนถึงปัจจุบันนี้กว่า 90 ฉาก เป็นภาพลงสีแสดงให้เห็นนักเดินทางชาวต่างชาติเดินทางมายังท่าเรือของญี่ปุ่น และกำลังเดินไปตามท้องถนนของญี่ปุ่น ภาพที่ได้รับความนิยมที่สุดคือภาพนักรบต่างชาติ รังสรรค์โดยศิลปินจากสำนักคาโน () ร่วมกับสำนักโทซะ () ผสมผสานงานศิลป์จากต่างประเทศให้เข้ากับการวาดภาพของญี่ปุ่น เช่น ทัศนียภาพเชิงเส้น (linear perspective) การใช้วัสดุเทียบเท่า (alternative materials) และเทคนิค (techniques) แต่ศิลปะตะวันตกนี้ส่งอิทธิพลแก่ศิลปะญี่ปุ่นได้ไม่นาน เพราะเกิดการกดขี่และการประกาศห้ามนับถือศาสนาคริสต์ช่วงปลายคริสต์ศตวรรษที่ 16 รวมทั้งการปิดประเทศช่วงคริสต์ทศวรรษที่ 1630 ศิลปะนัมบังจึงเสื่อมสูญไป

## อิทธิพลย้อนกลับ
คตินิยมศิลปะญี่ปุ่นยังไม่แพร่หลายไปสู่โลกตะวันตกจนกระทั่งญี่ปุ่นเปิดประเทศอีกครั้งในคริสต์ทศวรรษที่ 1850–1860 แต่ก็มีหลักฐานความสัมพันธ์ทางวัฒนธรรมของญี่ปุ่นที่อาณานิคมเม็กซิโกของสเปน ดังจะพบว่าเครื่องเขินของญี่ปุ่นส่งอิทธิพลจากเครื่องเขินยุคก่อนฮิสแปนิก เรียกว่า "มาเก" () ตรงกับเครื่องเขินญี่ปุ่นคือ "มากิเอะ" () จากการแลกเปลี่ยนสินค้าผ่านเรือกำปั่นมะนิลา () ซึ่งเดินทางไปมาระหว่างมะนิลาในฟิลิปปินส์กับอากาปุลโกในเม็กซิโก ระหว่าง ค.ศ. 1565–1815

## ระเบียงภาพ

ไฟล์:St. Peter pr.jpg|นักบุญเปโตร
ไฟล์:Maria Osaka.jpg|พระนางมารีย์พรหมจารี
ไฟล์:Kanô Namban-ji.jpg|โบสถ์คริสต์
ไฟล์:JapaneseVotiveAltar.JPG|แท่นบูชาแบบญี่ปุ่น
ไฟล์:Priester Kinder.jpg|บาทหลวงและเด็ก ๆ


## อ้างอิง

นัมบัง
หมวดหมู่:ความสัมพันธ์ญี่ปุ่น–โปรตุเกส
นาโอกิ โยชิดะ

**นาโอกิ โยชิดะ** หรือเป็นที่รู้จักในชื่อเล่นว่า *โยชิพี* เป็นผู้สร้าง ผู้กำกับ และผู้ออกแบบวิดีโอเกมชาวญี่ปุ่น ในบริษัทสแควร์อีนิกซ์ เป็นที่รู้จักจากการทำงานเป็นผู้วางแผนหลักให้กับเกม*[[ดราก้อนเควสท์ X]]* และการเป็นผู้สร้างและผู้กำกับให้กับเกม*[[ไฟนอลแฟนตาซี XIV]]* และขณะนี้กำลังเป็นผู้ผลิตให้กับเกม*[[ไฟนอลแฟนตาซี XVI]]* ที่ยังอยู่ระหว่างการสร้าง ได้รับการยอมรับว่าเป็นผู้กอบกู้เกม*ไฟนอลแฟนตาซี XIV* เวอร์ชันดั้งเดิมที่ล้มเหลว ให้กลับมาเป็นเกมที่ได้รับคำชื่นชมได้ นอกจากนี้แล้วโยชิดะยังเป็นกรรมการผู้จัดการบริษัทสแควร์อีนิกซ์ หัวหน้าแผนกครีเอทีฟบิซิเนสยูนิต III และกรรมการคณะกรรมการ*ไฟนอลแฟนตาซี* มีหน้าที่คอยควบคุมเนื้อหาและการออกจำหน่ายเกมในแฟรนไชส์*ไฟนอลแฟนตาซี*อีกด้วย

หมวดหมู่:นักออกแบบวิดีโอเกมชาวญี่ปุ่น
หมวดหมู่:ไฟนอลแฟนตาซี
วัดพระศรีรัตนมหาธาตุ (จังหวัดสุพรรณบุรี)

**วัดพระศรีรัตนมหาธาตุ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำสุพรรณบุรี ในตำบลรั้วใหญ่ อำเภอเมืองสุพรรณบุรี จังหวัดสุพรรณบุรี

## ประวัติ
วัดพระศรีรัตนมหาธาตุตั้งอยู่ในย่านเมืองสุพรรณุบรีเก่า ได้รับการสถาปนาขึ้นแต่เมื่อใดไม่ปรากฏหลักฐานระบุให้ทราบ จนเมื่อ พ.ศ. 2456 ได้พบลานทองจารึกภาษามคธด้วยอักษรขอม (จารึกหลักที่ 47) จากองค์พระปรางค์ พรรณาถึงปฏิสังขรณ์พระปรางค์ซึ่งชำรุดให้คืนดีและจากจารึกพวัดส่องคบ จังหวัดชัยนาท (จารึกหลักที่ 58) พรรณาถึงเจ้าเมืองขุนเพชรสารว่า ได้เคยทำบุญอุทิศบ้านเรือนถวายวัดพระศรีรัตนมหาธาตุเมืองสุพรรณบุรี จารึกหลักนี้บอกศักราชเป็น 770 เทียบตรงกับ พ.ศ. 1951 ย่อมเป็นหลักฐานได้ว่า วัดพระศรีรัตนมหาธาตุได้รับการสถาปนาก่อนปีดังกล่าว

## โบราณสถาน
พระปรางค์ประธาน สันนิษฐานว่าเป็นปรางค์สมัยอยุธยาตอนต้น จากจารึกหลักที่ 47 อาจสันนิษฐานว่า พระจักรพรรดิ กษัตริย์พระองค์หนึ่งแห่งโยชฌา (อโยธยาหรือกรุงศรีอยุธยา) ทรงสร้างไว้ แล้วพระราชาธิราช ซึ่งเป็นโอรสทรงสร้างซ่อมให้สูงกว่าเดิม สันนิษฐานว่าพระเจ้าจักรพรรดิ ในจารึกหลักที่ 47 คือพระราชบิดาของสมเด็จพระนครอินทราธิราช  ขณะที่วินัย พงศ์ศรีเพียร เชื่อว่าปรางค์องค์นี้มีมาก่อนสร้างกรุงศรีอยุธยา และเห็นว่ากษัตริย์สองพระองค์นี้คือพระเจ้าอยู่หัวทองเดิม (พระสัสสุระของพระเจ้าอู่ทองรามาธิบดีที่ 1) กับขุนหลวงพะงั่ว ส่วนหม่อมเจ้าสุภัทรดิศ  ดิศกุล เห็นว่าปรางค์ประธานนี้มีรูปแบบหลายประการที่สอดคล้องกับแบบแผนของปรางค์ประธานวัดราชบูรณะ ซึ่งสร้างขึ้นในปี พ.ศ. 1967 จึงเชื่อว่าปรางค์ประธานวัดพระศรีรัตนมหาธาตุ สุพรรณบุรี คงสร้างขึ้นราวครึ่งหลังของพุทธศตวรรษเดียวกัน

พระปรางค์ก่อด้วยอิฐสอดินทั้งองค์ ผิวนอกตั้งแต่ฐานล่างขึ้นไปจนถึงชั้นรับนภศูลฉาบปูนเกลี้ยง เหนือฐานเชิงบาตรก่อเป็นครรภคฤหะทรงสี่เหลี่ยม ภายในห้องสี่เหลี่ยมเปิดเป็นคูหาทางเข้าด้านหน้าพระปรางค์ ภายนอกครรภคฤหะอีก 3 ทิศทำเป็นคูหาก่อพื้นในช่องตัน เหนือซุ้มคูหาเป็นชั้นครุฑอัษฏางค์ สำหรับอายุการสร้างพระปรางค์องค์นี้ 

เจดีย์สมัยอู่ทอง 2 องค์ ด้านหน้าพระปรางค์ อยู่ในสภาพทรุดโทรม ลักษณะเช่นเดียวกันกับเจดีย์สมัยอู่ทองวัดพระรูป เป็นเจดีย์ไม่มีบัลลังก์แต่ทำเป็นลูกแก้วกลีบมะเฟืองขึ้นไป ทรงระฆังเป็นเส้นตั้ง พระพุทธรูปหินทราย มีจำนวนมากกว่า 100 องค์ อยู่ในสภาพชำรุดไม่เป็นรูปทับถมจมดินอยู่ในซอกวิหารหน้าองค์พระปรางค์ราวกับเป็น สุสานพระหินทราย วิหารเก่าและวิหารแกลบ อยู่ด้านหลังองค์พระปรางค์ มีวิหารเก่าอยู่ 2 หลัง พระประธานหันพระพักตร์ไปทางทิศตะวันตกตามคติของมอญ ด้านหลังพระประธานมีวิหารแกลบอยู่ 4 หลัง เป็นวิหารที่บูรณะขึ้นใหม่ในราว พ.ศ. 2469 ภายในวิหารแกลบบางหลังประดิษฐานพระพุทธรูปสกุลช่างอู่ทอง

## พระเครื่อง
วัดเป็นต้นกำเนิดของพระพิมพ์ผงสุพรรณบุรีที่โด่งดังมากในวงการพระเครื่องและเป็นหนึ่งในเบญจภาคี

## อ้างอิง

พระศรีรัตนมหาธาตุ
หมวดหมู่:โบราณสถานในจังหวัดสุพรรณบุรี
วัดธรรมสถิติ์วราราม

**วัดธรรมสถิติ์วราราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขันแตก อำเภอเมืองสมุทรสงคราม จังหวัดสมุทรสงคราม

วัดธรรมสถิติ์วราราม ไม่ทราบว่าใครเป็นผู้สร้าง จากคำบอกเล่าของผู้สูงอายุ ได้ความว่า พ.ศ. 2300 มีเจ้าอาวาสแล้ว ได้รับพระราชทานวิสุงคามสีมา พ.ศ. 2400 สมัยโบราณเรียกว่า **วัดคู้ธรรมศาลา** ต่อมาเปลี่ยนชื่อมาเป็น **วัดคู้โพงพาง** เมื่อ พ.ศ. 2454 เพื่อให้พ้องกับชื่อตำบล พ.ศ. 2465 ยุบตำบลโพงพางรวมกับตำบลบางขันแตกเป็นตำบลเดียวกัน จึงเปลี่ยนชื่อวัดอีกว่า **วัดคู้บางขันแตก** เพื่อให้พ้องกับชื่อตำบล ต่อมาพระเทพเวที (สนิธ เขมจารี) เห็นวัดนี้ชื่อพ้องกับวัดบางขันแตก จึงแนะนำให้เปลี่ยนชื่อใหม่ว่าเป็น **วัดคู้ธรรมสถิตติ์** ตามนามของพระครูธรรมวิถีสถิตติ์ (โต สิทธิชัย) อดีตเจ้าอาวาส ผู้สร้างความเจริญให้แก่วัด ต่อมาทางราชการได้เปลี่ยนชื่อใหม่เป็น "วัดธรรมสถิตติ์วราราม" จนถึงปัจจุบัน

อาคารเสนาสนะ ได้แก่ อุโบสถเก่า ลวดลายหน้าบันสวยงาม ปูชนียวัตถุที่สำคัญ คือ พระประธานในอุโบสถ เป็นพระปั้นด้วยปูนปางมารวิชัย ของโบราณ ขนาดหน้าตักกว้าง 4 ศอก 1 คืบ สูง 6 ศอก 11 นิ้ว และพระสังกัจจายน์ มีงานปิดทองกลางเดือน 3 ของทุกปี วัดยังมีพิพิธภัณฑ์เรือ รวบรวมเรือชนิดต่างๆ ไว้มากมาย โดยพระมหานรินทร์ เตชธมฺโม เจ้าอาวาส เป็นผู้เก็บรวบรวมไว้ มีเรือขุดด้วยไม้ตะเคียน เรือกง เรือมาด เรือสำปั้น และเรือชนิดต่างๆ มากมายกว่า 30 ลำ

## อ้างอิง

ธรรมสถิติ์วราราม
แมร์จอแนก

**แมร์จอแนก** () เป็นหมู่บ้านในตำบลเบย์ซอ อำเภอเบย์ซอ เทศมณฑลเซพีดอน จังหวัดฟอร์ส ประเทศอิหร่าน จากสำมะโน พ.ศ. 2549 หมู่บ้านนี้มีประชากร 135 คน 32 ครัวเรือน

## อ้างอิง

หมวดหมู่:เมืองในจังหวัดฟอร์ส
การเลือกตั้งทางตรง

**การเลือกตั้งทางตรง** (, ) เป็นกระบวนการเลือกตั้งผู้ดำรงตำแหน่งทางการเมือง โดยที่ผู้มีสิทธิเลือกตั้งมีสิทธิลงคะแนนเสียงเลือกบุคคลหรือพรรคการเมืองได้โดยตรง โดยการตัดสินผู้ชนะการเลือกตั้งนั้นขึ้นอยู่กับระบบการลงคะแนนที่ใช้ โดยส่วนมากใช้ระบบเสียงส่วนใหญ่ (Plurality system) และระบบสองรอบ (Two-round system) เพื่อหาผู้ชนะเพียงคนเดียว อาทิเช่น การเลือกตั้งประธานาธิบดี และการเลือกตั้งแบบบัญชีรายชื่อในสภานิติบัญญัติ

ตัวอย่างของการเลือกตั้งทางตรงได้แก่ รัฐสภายุโรป (ตั้งแต่ค.ศ. 1979 เป็นต้นมา) และสมาชิกสภาผู้แทนราษฎรสหรัฐ โดยได้รับการเลือกตั้งมาจากการเลือกตั้งทางตรงโดยผู้มีสิทธิเลือกตั้ง

ส่วน**[[การเลือกตั้งทางอ้อม]]** นั้นตรงข้ามกัน กล่าวคือ ผู้มีสิทธิเลือกตั้งลงคะแนนเลือกตัวแทนหรือคณะเลือกตั้ง เพื่อไปเลือกผู้ดำรงตำแหน่งทางการเมืองนั้นๆ ต่อไป

## อ้างอิง

หมวดหมู่:การเลือกตั้งแบ่งตามประเภท
หมวดหมู่:ประชาธิปไตยโดยตรง
หมวดหมู่:บทความเกี่ยวกับ การเมืองการปกครอง ที่ยังไม่สมบูรณ์
จังหวัดของประเทศเบลเยียม

ในประเทศเบลเยียม **[[จังหวัด]]** (; ; ) เป็นหน่วยการปกครองย่อยของแคว้น โดยแคว้นเฟลมิช (ฟลานเดอส์) และแคว้นวอลลูน (วอลโลเนีย) แบ่งออกเป็นจังหวัด แคว้นละ 5 จังหวัด ส่วนแคว้นสุดท้ายคือแคว้นนครหลวงบรัสเซลส์ไม่ได้แบ่งออกเป็นจังหวัดเนื่องจากในอดีตเป็นเพียงพื้นที่ส่วนเล็ก ๆ ของจังหวัดหนึ่ง

จังหวัดส่วนใหญ่ได้รับการตั้งชื่อตามดัชชีและเคาน์ตีที่เคยมีมาแต่ก่อนในพื้นที่ ในขณะที่เขตแดนนั้นส่วนมากเป็นมรดกมาจากการแบ่งเขตจังหวัดในสมัยที่ถูกผนวกเข้ากับจักรวรรดิฝรั่งเศสที่ 1 โดยใน ค.ศ. 1830 ที่มีการก่อตั้งประเทศเบลเยียมนั้นมีเพียงแค่ 9 จังหวัด รวมถึงจังหวัดบราบันต์อันเป็นที่ตั้งของเมืองหลวงบรัสเซลส์ ต่อมาใน ค.ศ. 1995 จังหวัดนี้ได้ถูกแบ่งเป็นสามส่วน ได้แก่ เฟลมิชบราบันต์ซึ่งกลายเป็นส่วนหนึ่งของแคว้นเฟลมิช วอลลูนบราบันต์ซึ่งกลายเป็นส่วนหนึ่งของแคว้นวอลลูน และส่วนสุดท้ายคือบริเวณแคว้นนครหลวงบรัสเซลส์ซึ่งกลายเป็นแคว้นที่สามของประเทศ การแบ่งการปกครองนี้แสดงให้เห็นถึงการแบ่งแยกทางการเมืองระหว่างแคว้นวอลลูนที่ใช้ภาษาฝรั่งเศสกับแคว้นเฟลมิชซึ่งใช้ภาษาดัตช์ โดยมีแคว้นนครหลวงบรัสเซลส์เป็นเขตทวิภาษา

การจัดการปกครองเป็นจังหวัดนั้นได้รับการระบุไว้ในมาตรา 5 ของรัฐธรรมนูญเบลเยียม โดยจังหวัดทั้งหมดรวมกับบรัสเซลส์สามารถแบ่งย่อยเป็นอีก 43 เขต และ 581 เขตเทศบาล

## จังหวัด

## รัฐบาลจังหวัด
การปกครองในจังหวัดประกอบด้วยสามฝ่าย ได้แก่ *สภาจังหวัด* ซึ่งเป็นฝ่ายนิติบัญญัติ; *คณะผู้แทน* หรือ *คณะจังหวัด* ซึ่งเป็นฝ่ายบริหาร; และ *ผู้ว่าราชการจังหวัด* ซึ่งมาจากการแต่งตั้งของรัฐบาลแคว้น (แคว้นเฟลมิชหรือแคว้นวอลลูน)

สมาชิก *สภาจังหวัด* (; ; ) มาจากการเลือกตั้งของประชากรในจังหวัดนั้น ๆ จำนวนที่นั่งขึ้นอยู่กับสัดส่วนประชากร โดยกำหนดให้มีการเลือกตั้งทุก 6 ปี พร้อม ๆ กันกับการเลือกตั้งเทศบาล 

ฝ่ายบริหารซึ่งในอดีตเรียกว่า *คณะผู้แทนถาวร* (; ; ) ในแคว้นเฟลมิชในปัจจุบันเรียกว่า *คณะผู้แทน* () ประกอบด้วยผู้ว่าราชการจังหวัด 1 ตำแหน่ง และรองผู้ว่าราชการจังหวัด 6 ตำแหน่ง ซึ่งมาจากการแต่งตั้งของสภาจังหวัด โดยตั้งแต่ ค.ศ. 2018 เป็นต้นมาได้มีการลดจำนวนรองผู้ว่าราชการจังหวัดลงเหลือเพียง 5 ตำแหน่ง ส่วนในแคว้นวอลลูนในปัจจุบันเรียกว่า *คณะจังหวัด* (; ) ประกอบด้วยผู้ว่าราชการจังหวัด 1 ตำแหน่ง และรองผู้ว่าราชการจังหวัด จำนวน 4–5 ตำแหน่ง (ขึ้นอยู่กับจำนวนประชากรในจังหวัดนั้น ๆ) ซึ่งมาจากการแต่งตั้งของสภาจังหวัด

ในจังหวัดเฟลมิชบราบันต์มีตำแหน่งรองผู้ว่าราชการจังหวัด () อีกหนึ่งตำแหน่ง ซึ่งมาจากการแต่งตั้งของรัฐบาลแคว้นเฟลมิชจากการเสนอชื่อของรัฐบาลกลางเบลเยียม และจะต้องมีความรู้ความสามารถด้านภาษาทั้งสองภาษา โดยมีหน้าที่กำกับดูแลการบังคับใช้กฎหมายว่าด้วยการใช้ภาษาในเขตเทศบาลปริมณฑลของกรุงบรัสเซลส์

โดยภายหลังจากการปฏิรูปทางการเมืองครั้งที่ 5 หน้าที่รับผิดชอบขององค์การต่าง ๆ ในสังกัดจังหวัดนั้นได้รับการถ่ายโอนให้แก่แคว้นแทน โดยแคว้นมีอำนาจในการแก้ไขหรือตรากฎหมายว่าด้วยการองค์กรในระดับจังหวัดต่าง ๆ ได้ อย่างไรก็ตาม รัฐบาลกลางยังคงมีบทบาทในกิจการบางอย่างในจังหวัด เช่น แคว้นมีหน้าที่ในการแต่งตั้งผู้ว่าราชการจังหวัด เพียงแต่จะต้องได้รับการเสนอชื่ออย่างเป็นเอกฉันท์จากรัฐบาลกลางเท่านั้น การตรากฎหมายว่าด้วยผู้ว่าราชการและรองผู้ว่าราชการกรุงบรัสเซลส์รวมทั้งรองผู้ว่าราชการจังหวัดเฟลมิชบราบันต์ก็อยู่ในอำนาจของรัฐบาลกลางเช่นกัน

## อ้างอิง
วัดชัยสิทธาวาส

**วัดชัยสิทธาวาส** เป็นวัดราษฎร์สังกัดคณะสงฆ์มหานิกาย ตั้งอยู่ริมแม่น้ำเจ้าพระยาในตำบลกระแชง อำเภอสามโคก จังหวัดปทุมธานี

วัดชัยสิทธาวาสสร้างในสมัยอยุธยาตอนปลาย ชื่อเดิมคือ **วัดป่า** ตั้งวัดเมื่อ พ.ศ. 2300 ได้รับพระราชทานวิสุงคามสีมาเมื่อวันที่ 9 เมษายน พ.ศ. 2400 แล้วก็มาเปลี่ยนเป็น "วัดชัยสิทธาวาส" โดยเจ้าอาวาสเมื่อปี พ.ศ. 2486

อาคารและเสนาสนะที่สำคัญ ได้แก่ อุโบสถกว้าง 6.5 เมตร เป็นอุโบสถเก่าที่มีศิลปะสวยงาม หน้าบันอุโบสถประดับด้วยปูนปั้นลายดอกพุตตาลสมัยรัตนโกสินทร์ ภายในมีพระประธาน หน้าตักกว้าง 1.5 เมตร สูง 3.5 เมตร เนื้อลงรักปิดทอง วิหาร 3 หลัง ศาลาการเปรียญ 1 หลัง กุฏิสงฆ์ 5 หลัง กำแพงรอบสังฆาวาสประมาณ 200 เมตร หอสวดมนต์ ศาลาท่าน้ำ ฌาปนสถาน หอระฆัง หอไตร โรงครัว นอกจากนี้ทางวัดยังมีพิพิธภัณฑ์เรือโบราณ ในอดีตบ้านกระแชงเป็นตลาดน้ำใหญ่ มีเรือนแพหนาแน่นเต็มคุ้งน้ำ มีระยะทางประมาณ 2 กิโลเมตร ตั้งแต่หน้าวัดไก่เตี้ยไปถึงวัดชัยสิทธาวาส วัดจึงได้รวบรวมเรือต่าง ๆ ที่เคยใช้ในอดีตมาเก็บไว้

## สมุดภาพ

ไฟล์:วัดชัยสิทธิ์-อุโบสถ.jpg|250px|ภายในพระอุโบสถ
ไฟล์:วัดชัยสิทธิ์-พระ.jpg|250px|พระพุทะรูปบริเวณอุโยสถ
ไฟล์:วัดชัยสิทธิ์-ภายนอก.jpg|250px|บริเวณภายนอกวัดชัยสิทธาวาส

## อ้างอิง

หมวดหมู่:โบราณสถานในจังหวัดปทุมธานี
ชัยสิทธาวาส
อรรถพล สนิทวงศ์ชัย

**อรรถพล สนิทวงศ์ชัย** (29 เมษายน พ.ศ. 2510 - 22 มิถุนายน พ.ศ. 2548) เป็นอดีตนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัดอุดรธานี 2 สมัย สังกัดพรรคไทยรักไทย และเป็นบุตรชายของ เฉลิมพล สนิทวงศ์ชัย อดีตรองประธานสภาผู้แทนราษฎร

## ประวัติ
อรรถพล สนิทวงศ์ชัย เป็นบุตรชายของเฉลิมพล สนิทวงศ์ชัย อดีตรองประธานสภาผู้แทนราษฎร กับ บังอร สนิทวงศ์ชัย และเป็นน้องชายของ ธิรดา สนิทวงศ์ชัย

อรรถพล สำเร็จการศึกษา บริหารธุรกิจบัณฑิต สาขาการตลาด จากมหาวิทยาลัยเกริก

อรรถพล ถึงแก่อนิจกรรมจากการพลัดตกอาคารคอนโดมีเนียม ชั้น 10 เมื่อวันที่ 22 มิถุนายน พ.ศ. 2548 ขณะพักอาศัยกับนางสาววาสนา สุนีย์ แฟนสาว ซึ่งเสียชีวิตจากการกระโดดตึกในห้องเดียวกันในวันต่อมา

## การทำงาน
อรรถพล สนิทวงศ์ชัย เข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดอุดรธานีร่วมกับบิดา ในฐานะทายาททางการเมือง ในครั้งนั้นนายอรรถพล ลงสมัครรับเลือกตั้งในนามพรรคไทยรักไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และได้รับเลือกตั้งเป็น ส.ส.สมัยแรก แต่บิดากลับไม่ได้รับเลือกตั้งและหันเหไปทำงานการเมืองท้องถิ่นโดยเป็นนายกองค์การบริหารส่วนจังหวัดอุดรธานี ในการเลือกตั้ง พ.ศ. 2547 

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาได้ลงสมัครเป็นครั้งที่ 2 และได้รับเลือกตั้งเป็น ส.ส.อีกสมัย แต่หลังจากนั้นอีกเพียงไม่กี่เดือน เขาก็เสียชีวิตจากการพลัดตกจากอาคารชั้น 10

## เครื่องราชอิสริยาภรณ์

## อ้างอิง

หมวดหมู่:สกุลสนิทวงศ์ชัย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดอุดรธานี
หมวดหมู่:นักการเมืองพรรคไทยรักไทย
หมวดหมู่:บุคคลจากคณะบริหารธุรกิจ มหาวิทยาลัยเกริก
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:เสียชีวิตจากการตก
เจ้าชายวูนา ตากีตากีมาโลฮี

**เจ้าชายเซียโอซี วูนา ตากีตากีมาโลฮี** (; ประมาณ ค.ศ. 1844 – มกราคม 1862) เป็นเจ้าชายแห่งตองงา พระองค์ทรงพระราชสมภพในช่วงประมาณปี 1884 และเป็นพระราชโอรสตามกฎหมายที่มีพระชนม์ชีพเพียงพระองค์เดียวของสมเด็จพระเจ้าจอร์จ ตูโปอูที่ 1 กับสมเด็จพระราชินีซาโลเต ลูเปเปาอู พระองค์มีพระเชษฐาคือเจ้าชายตูอูกีเตา ซึ่งสิ้นพระชนม์ในปี 1842 เมื่อมีพระชนมายุ 4 พรรษา พระนามของพระองค์ *เซียโอซี* หรือ จอร์จ เป็นการตั้งตามพระราชบิดา ที่ตั้งพระนามเพื่อเป็นเกียรติแด่สมเด็จพระเจ้าจอร์จที่ 3 แห่งสหราชอาณาจักร ขณะที่พระราชมารดาของพระองค์ตั้งพระนามว่า *ซาโลเต* หรือ ชาร์ล็อต ตามสมเด็จพระราชินีชาร์ล็อต ส่วนพระพี่น้องต่างพระมารดาของเจ้าชายวูนาอันได้แก่ เตวิตา อูงา และซาโลเต มาฟีเลโอ ปีโลเลวู ได้ถูกบอกตัดขาดจากพระราชบิดาของพระองค์ให้เป็นโอรสนอกกฎหมาย พร้อม ๆ ไปกับพระมารดาของพระพี่น้องดังกล่าว เนื่องจากมีสถานะเป็นมเหสีรอง ทั้งหมดนี้เกิดขึ้นหลังจากที่พระราชบิดาอภิเษกสมรสตามประเพณีคริสต์กับพระราชมารดาของเจ้าชายวูนา  ซึ่งพระราชมารดาของพระองค์เคยเป็นพระมเหสีในพระเจ้าเลาฟีลีโตงา ตูอิโตงาพระองค์สุดท้าย นอกจากนี้พระมารดาของพระอัยยิกาของพระองค์ยังเคยมีสถานะสูงถึงตูอีโตงาเฟฟีเน

เมื่อมีพระชนมายุได้ 17 ถึง 18 พรรษา เจ้าชายวูนาสิ้นพระชนม์เมื่อเดือนมกราคม 1862 ไม่ได้อภิเษกสมรส ส่งผลให้พระราชบิดาไร้รัชทายาท การสิ้นพระชนม์ของพระองค์สร้างความโศกเศร้าให้กับพระชาชนตองงา โดยในพิธีพระศพ พระมหากษัตริย์ได้อนุญาตให้รื้อฟื้น *ตูกูโอโฟ* ซึ่งเป็นพิธีกรรมดั้งเดิมที่จะมีการมอบเสื่อและอาหารให้กับผู้วายชนม์ การกระทำดังกล่าวทำให้ผู้รับผิดชอบพิธีอย่างวิลเลียม จอร์จ ริชาร์ด สเตฟินสัน ตำหนิพระมหากษัตริย์อย่างเปิดเผยและอบรมผู้เข้าร่วมพิธีชาวพื้นเมือง อันนำไปสู่ความแตกแยกระหว่างพระมหากษัตริย์กับเวสเลยันเชิร์ช ลำดับการสืบสันตติวงศ์ว่างลงเป็นระยะเวลา 13 ปี จนกระทั่งมีการสถาปนารัฐธรรมนูญตองงาฉบับแรกขึ้นในปี 1875 ซึ่งทำให้สถานะของพระพี่น้องของเจ้าชายวูนาเป็นพระโอรสและธิดาตามกฎหมาย เจ้าชายเตวิตา อูงา พระเชษฐาต่างพระมารดาของพระองค์จึงขึ้นเป็นมกุฎราชกุมารตองงา ทว่าสมเด็จพระเจ้าจอร์จ ตูโปอูที่ 1 มีพระชนมายุยืนยาวกว่าพระราชโอรสและพระราชนัดดาทั้งหมด ทำให้พระราชปนัดดาเป็นผู้สืบราชสมบัติเป็นสมเด็จพระเจ้าจอร์จ ตูโปอูที่ 2

## อ้างอิง

## บรรณานุกรม
* 
* 
* 

หมวดหมู่:ราชวงศ์ตูโปอู
หมวดหมู่:บุคคลที่เกิดในปี พ.ศ. 2387
หมวดหมู่:บุคคลที่เสียชีวิตในปี พ.ศ. 2405
หมวดหมู่:รัชทายาทผู้มีสิทธิโดยตรงที่ไม่เคยสืบราชสันตติวงศ์
หมวดหมู่:บุคคลจากโตงาตาปู
ธิรดา สนิทวงศ์ชัย

**ธิรดา สนิทวงศ์ชัย** (14 เมษายน พ.ศ. 2508 – 25 มิถุนายน พ.ศ. 2550) อดีตสมาชิกสภาผู้แทนราษฎรจังหวัดอุดรธานี 1 สมัย เป็นบุตรสาวคนโตของเฉลิมพล สนิทวงศ์ชัย อดีตรองประธานสภาผู้แทนราษฎร

## ประวัติ
นางสาวธิรดา สนิทวงศ์ชัย เกิดเมื่อวันที่ 14 เมษายน พ.ศ. 2508 ที่อำเภอเพ็ญ จังหวัดอุดรธานี เป็นบุตรของเฉลิมพล สนิทวงศ์ชัย กับนางบังอร สนิทวงศ์ชัย นางสาวธิรดาจบการศึกษาปริญญาตรี ด้านบริหารการตลาด จากมหาวิทยาลัยเกริก 

นางสาวธิรดา ถึงแก่อนิจกรรมที่โรงพยาบาลกรุงเทพ เมื่อวันที่ 25 มิถุนายน พ.ศ. 2550 หลังจากมีอาการอ่อนเพลีย เข้ารับการรักษาและอาการทรุดหนักลงอย่างรวดเร็ว จนต้องเข้ารับการรักษาในห้องไอ.ซี.ยู. ก่อนหน้านั้นน้องชายของเธอเปิดเผยว่าเธอป่วยด้วยโรคมะเร็ง

## การทำงาน
ธิรดา สนิทวงศ์ชัย เข้าสู่งานการเมืองโดยการลงสมัครรับเลือกตั้งสมาชิกสภาผู้แทนราษฎรจังหวัดอุดรธานี แทนนายอรรถพล สนิทวงศ์ชัย น้องชาย ที่เสียชีวิตจากอุบัติเหตุพลัดตกจากตึกสูง เมื่อเดือนมิถุนายน พ.ศ. 2548 โดยเธอลงสมัครรับเลือกตั้งในนามพรรคไทยรักไทยเช่นเดียวกับบิดา และน้องชาย ได้รับเลือกตั้งเป็น ส.ส.สมัยแรก ในเดือนกรกฎาคม พ.ศ. 2548 และการเลือกตั้งในเดือนเมษายน พ.ศ. 2549 แต่ศาลมีคำพิพากษาให้เลือกตั้งเป็นโมฆะ

นางสาวธิรดา มีประสบการณ์ทางการเมือง เป็นอดีตที่ปรึกษารัฐมนตรีช่วยว่าการกระทรวงมหาดไทย (ประชา มาลีนนท์) ผู้ช่วยเลขานุการกรรมาธิการกระทรวงคมนาคม และกรรมาธิการวิทยาศาสตร์และเทคโนโลยี

### สมาชิกสภาผู้แทนราษฎร
ธิรดา สนิทวงศ์ชัย ได้รับเลือกตั้งเป็นสมาชิกสภาผู้แทนราษฎร 1 สมัย คือ
# การเลือกตั้งสมาชิกสภาผู้แทนราษฎรจังหวัดอุดรธานี เขต 2 แทนตำแหน่งที่ว่าง พ.ศ. 2548 สังกัดพรรคไทยรักไทย

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดอุดรธานี
หมวดหมู่:สกุลสนิทวงศ์ชัย
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดอุดรธานี
หมวดหมู่:นักการเมืองพรรคไทยรักไทย
หมวดหมู่:บุคคลจากคณะบริหารธุรกิจ มหาวิทยาลัยเกริก
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:เสียชีวิตจากมะเร็งตับ
ประชาคมผู้พูดภาษาเยอรมันแห่งเบลเยียม

**ประชาคมผู้พูดภาษาเยอรมันแห่งเบลเยียม** (; ; ; ) หรือ **เบลเยียมตะวันออก** (; ; ; ) เป็นหนึ่งในสามประชาคมตามรัฐธรรมนูญในราชอาณาจักรเบลเยียม มีพื้นที่ 854 ตารางกิโลเมตร ตั้งอยู่ภายในจังหวัดลีแยฌ (ลึททิช) ในแคว้นวอลลูน มีจำนวนเทศบาลทั้ง 9 แห่งจาก 11 แห่งในภูมิภาคอ็อยเพิน-มาลเมอดี และมีจำนวนประชากร 77,949 คน ซึ่งคิดเป็นร้อยละ 7 ของประชากรในจังหวัดลีแยฌ และประมาณร้อยละ 0.6 ของประชากรในประเทศ

ประชาคมผู้พูดภาษาเยอรมันแห่งเบลเยียมมีพรมแดนติดกับประเทศเนเธอร์แลนด์ เยอรมนี และลักเซมเบิร์ก โดยมีการปกครองโดยสภาและรัฐบาลเป็นของตัวเอง เมืองหลวงของประชาคมฯ ตั้งอยู่ที่อ็อยเพิน ประชาคมฯ ประกอบด้วยดินแดนของเยอรมนีในอดีตที่ถูกผนวกเข้ากับเบลเยียมใน ค.ศ. 1920 

## บทบาทและหน้าที่
ตามมาตรา 130 ในรัฐธรรมนูญเบลเยียม บทบาทและหน้าที่รับผิดชอบของประชาคมผู้พูดภาษาเยอรมันมีดังนี้

* ด้านวัฒนธรรม
* ด้านประชากร (ครอบครัว สังคม และสุขภาพ)
* ด้านการศึกษา ยกเว้นกรณีต่อไปนี้
** เกณฑ์ที่เกี่ยวกับการศึกษาภาคบังคับ
** ข้อกำหนดขั้นต่ำเกี่ยวกับการออกปริญญา
** ข้อบังคับด้านบำเหน็จบำนาญสำหรับพนักงานในสังกัดระบบการศึกษา
* ด้านความร่วมมือระหว่างประชาคมและระหว่างประเทศ รวมถึงการยอมรับในข้อตกลงต่าง ๆ ที่เกี่ยวข้องในด้านนี้
* ด้านความร่วมมือระหว่างประชาคมและระหว่างประเทศ รวมถึงสนธิสัญญาต่าง ๆ 
* การกำหนดภาษาที่ใช้ในการศึกษา

## อ้างอิง

## แหล่งข้อมูลอื่น

หมวดหมู่:หน่วยการบริหารของประเทศเบลเยียม
หมวดหมู่:ประชาคมผู้พูดภาษาเยอรมันแห่งเบลเยียม
หมวดหมู่:ประชาคมในประเทศเบลเยียม
กลุ่มหน่วยรบพิเศษ (ญี่ปุ่น)

thumb|สมาชิกกลุ่มหน่วยรบพิเศษ ใน พ.ศ. 2550
**กลุ่มหน่วยรบพิเศษ** () เป็นหน่วยรบพิเศษและหน่วยต่อต้านการก่อการร้าย ของกองกำลังป้องกันตนเองภาคพื้นดินญี่ปุ่น ก่อตั้งขึ้นใน พ.ศ. 2547 โดยกระทรวงกลาโหมญี่ปุ่น เพื่อดำเนินหน้าที่การต่อต้านการก่อการร้ายและการสงครามกองโจร ที่เป็นภัยคุกคามประเทศญี่ปุ่น และควบคุมการปฏิบัติการทางทหารเพื่อต่อต้านการสงครามกองโจร หรือศัตรูที่เป็นกำลังรบพิเศษ

ฐานบัญชาการหน่วยตั้งที่ค่ายนาราชิโนะ  ในเมืองฟูนาบาชิ, จังหวัดชิบะ ร่วมกับกองพลน้อยส่งทางอากาศที่ 1 ชื่อของหน่วยนี้แรกเริ่มมีชื่อว่า **กลุ่มปฏิบัติการพิเศษ**

กลุ่มหน่วยรบพิเศษนี้ ได้ถูกกล่าวถึงว่าเป็นกองกำลังรบพิเศษของญี่ปุ่นที่เทียบเท่ากับกรีนเบอเรต์และกองกำลังเดลตาของสหรัฐ
และในช่วงบุกเบิกของการก่อตั้งได้กำลังพลจากทั้ง 2 หน่วย เข้ามาช่วยพัฒนาและสนับสนุน จนได้ก่อตั้งกลุ่มหน่วยรบพิเศษของญี่ปุ่นขึ้นมา

## ประวัติ

## โครงสร้าง

## การฝึก

## ยุทโธปกรณ์
* ปืนเล็กยาวจู่โจม
** เอ็ม 4 คาร์บิน 
** โฮวา ไทป์-89 
** เฮคเลอร์แอนด์คอช จี 36
** เฮคเลอร์แอนด์คอช เอชเค 416
* ปืนไรเฟิลการยุทธ
** เฮคเลอร์แอนด์คอช เอชเค417
** เอฟเอ็น สการ์
* ปืนกลมือ
** เฮคแลร์อุนด์คอค เอ็มเพ5 
** มินิบี พีเอ็ม 9
* ปืนป้องกันตัวประจำกาย
** เฮคแลร์อุนด์คอค เอ็มเพ7
** เอฟเอ็น พี90
* ปืนพก
** เฮคเลอร์แอนด์คอช ยูเอสพี
* ปืนไรเฟิลซุ่มยิง
** ปืนซุ่มยิง เอ็ม 24
* ยุทโธปกรณ์​อื่น
** ขีปนาวุธประทับบ่าพื้นสู่อากาศ ไทป์ 91
** ขีปนาวุธประทับบ่าต่อต้านรถถัง ไทป์ 01 แอลเอ็มเอที
** ปืนไร้แรงสะท้อนถอยหลัง คาร์ล กุสตาร์ฟ 8.4.ซม
** ระเบิดมือ

## พาหนะ
 
## เอกลักษณ์

## อ้างอิง
 

## แหล่งข้อมูลอื่น
* เว็บไซต์ทางการกลุ่มหน่วยรบพิเศษ (ญี่ปุ่น)  

หมวดหมู่:หน่วยชิงตัวประกัน 
หมวดหมู่:องค์การต่อต้านการก่อการร้าย
หมวดหมู่:หน่วยและรูปขบวนส่งกำลังทางอากาศ
หมวดหมู่:หน่วยรบพิเศษของญี่ปุ่น
หมวดหมู่:ก่อตั้งในปี พ.ศ. 2547
หมวดหมู่:กองกำลังป้องกันตนเองภาคพื้นดินญี่ปุ่น
ยูเอ็นวีเอส

**ยูเอ็นวีเอส** (; ย่อมาจาก UNIVERSE) เป็นวงไอดอลที่อยู่ในเกาหลีใต้ มีสมาชิกดั้งเดิมประกอบด้วย ซีฮุน, อิล, จางกง, ยงยง และ มินโฮ วงได้เดบิวต์ในไต้หวันซึ่งพวกเขาปล่อยซิงเกิลดิจิทัล "Uni-verse" และ "Hacker" ในปี 2559 และ 2560 ตามลำดับ ยูเอ็นวีเอสเซ็นสัญญากับ Chitwn Music ในประเทศบ้านเกิดโดยมีสมาชิกผู้ก่อตั้งได้แก่ ชางกยู (ชื่อเดิม ชางกง) และ วายวาย (ยงยง) และเพิ่มสมาชิกใหม่คือ จุน เอช. , อึนโฮ และ เจน พวกเขาปล่อยซิงเกิลอัลบั้มเปิดตัว *Debut Single: Timeless* และซิงเกิลนำ "Timeless" ในประเทศเมื่อวันที่ 23 กุมภาพันธ์ 2563

## อ้างอิง

## แหล่งข้อมูลอื่น

หมวดหมู่:กลุ่มดนตรีที่ก่อตั้งในปี พ.ศ. 2563
หมวดหมู่:กลุ่มดนตรีเคป็อป
หมวดหมู่:นักร้องเกาหลีใต้
หมวดหมู่:บอยแบนด์เกาหลีใต้
หมวดหมู่:กลุ่มดนตรีจากโซล
เกิทซ์ ฟ็อน แบร์ลิชชิงเงิน

200px|thumb|เกิทซ์ ฟ็อน แบร์ลิชชิงเงิน

**ก็อทฟรีท "เกิทซ์" ฟ็อน แบร์ลิชชิงเงิน** () สมญา **เกิทซ์กำปั้นเหล็ก** () เป็นอัศวินจักรวรรดิ ทหารรับจ้าง และกวีชาวเยอรมันฟรังเคิน เกิดราวค.ศ. 1480 ในตระกูลขุนนางจากเมืองแบร์ลิชชิงเงิน (ปัจจุบันคือเมืองเชินทัลในรัฐบาเดิน-เวือร์ทเทิมแบร์ค)

200px|thumb|กำปั้นเหล็กของเกิทซ์
เกิทซ์เป็นทหารที่เก่งกาจ ออกรบครั้งแรกขณะมีอายุเพียงสิบเจ็ดปี  เขาสูญเสียแขนข้างขวาจากกระสุนปืนใหญ่ในการทำศึกในฐานะทหารรับจ้างของดยุกแห่งบาวาเรียในค.ศ. 1504 ทำให้เขาต้องสวมมือเทียมที่ทำจากเหล็กแทน เป็นที่มาของสมญากำปั้นเหล็ก นอกจากนี้เขายังถูกเรียกว่า **โรบินฮูดแห่งเยอรมนี** เพราะในเวลาที่ปลอดสงคราม เขามักจะจับตัวชนชั้นสูงมาเรียกค่าไถ่หรือดักปล้นกองขบวนสินค้า

เกิทซ์เป็นผู้นำฝ่ายกบฏชาวนาในสงครามชาวนาเมื่อค.ศ. 1524 ถึง 1525 แต่เมื่อชาวนาเป็นฝ่ายพ่ายแพ้ เกิทซ์อ้างว่าตนเองถูกบีบบังคับให้เป็นผู้นำ ศาลหลวงแห่งจักรวรรดิจึงตัดสินว่าเขาไม่มีความผิด อย่างไรก็ตาม ฝ่ายสันนิบาตชวาเบินยังคงต้องการเอาผิดกับเขา จึงล่อเขาไปยังเมืองเอาคส์บวร์คและอ้างข้อหาเก่าทำการคุมขังเขา เกิทซ์ถูกปล่อยตัวในค.ศ. 1530 โดยสาบานว่าตนเองจะกลับไปพำนักที่บริเวณฮอร์นแบร์คเท่านั้น

เกิทซ์ซื้อปราสาทฮอร์นแบร์คตั้งอยู่ริมแม่น้ำเน็คคาร์ และอาศัยอยู่ที่นั่น ต่อมาในค.ศ. 1540 จักรพรรดิคาร์ลที่ 5 ทรงปลดพันธนาการเขาจากคำสาบาน เกิทซ์เข้าร่วมรบ เพื่อต่อต้านจักรวรรดิออตโตมันของสุลัยมานผู้เกรียงไกรในค.ศ. 1542 และมีส่วนร่วมในการรุกรานฝรั่งเศสในค.ศ. 1544 หลังจากนั้นเขากลับไปพำนักอยู่ที่ปราสาทฮ็อร์นแบร์คจนเสียชีวิตในค.ศ. 1562 ขณะมีอายุ 81 ปี เขาแต่งงานสองครั้ง มีลูกสาวสามคนและลูกชายเจ็ดคน

## อ้างอิง

หมวดหมู่:ทหารรับจ้าง
หมวดหมู่:อัศวินแห่งเยอรมนี
เมื่อโลกไม่มีเรา

***เมื่อโลกไม่มีเรา*** () เป็นหนังสือภาษาอังกฤษ ตีพิมพ์ปี 2007 (ภาษาไทย ปี 2021) เกี่ยวกับสิ่งที่จะเกิดขึ้นกับธรรมขาติและสิ่งแวดล้อมที่มนุษย์สร้างขึ้นหากมนุญ์ทั้งหมดหายไปโดยทันที เขียนโดยนักข่าวชาวอเมริกัน แอลัน ไวส์แมน ตีพิมพ์โดย เซนต์มาร์ตินส์เพรส ธอมัส ดุน บุกส์ หนังสือเป็นส่วนขยายเป็นเล่มของบทความของไวส์แมนที่ตีพิมพ์ในเดือนกุมภาพันธ์ 2005 ใน *[[Discover (magazine)|ดิสคัฟเวอร์]]* ในชื่อ "Earth Without People" เนื่อหาของหนังสือเป็นลักษณะการทดลองทางความคิด โดยในหนังสือ ไวส์แมนระบุว่าย่านที่อยู่อาศัยของมนุษย์จะกลายเป็นป่าโดยสมบูรณ์ใน 500 ปี ส่วนหลักฐานที่จะปรากฏถึงการดำรงอยู่ของมนุษย์ที่จะยังคงอยู่บนโลกนานที่สุดคือขยะกัมมันตรังสี, รูปปั้นบรอนซ์, พลาสติก และเขารัชมอร์ 

ไวส์แมนได้เดินทางไปสัมภาษณ์นักวิชาการ, นักวิทยาศาสตร์ และผู้เชี่ยวชาญในด้านต่าง ๆ จากนั้นเขาจึงนำคำกล่าวเหล่านี้มาประกอบขึ้นเป็นการทำนายสิ่งที่จะเกิดขึ้นในหนังสือ หนังสือประสบความสำเร็จอย่างมากในสหรัฐและขึ้นอันดับที่ 6 ชองหนังสือขายดีที่สุดของ ''นิวยอร์กไทมส์'' กละเป็นหนังสือขายดีที่สุดอันดับหนึ่งของ *[[San Francisco Chronicle|ซานฟรานซิสโกครอนิเคิล]]* สำหรับเดือนกันยายน 2007 รวมถึงเคยเป็นหนังสืออันดับหนึ่งของหนังสือสารคดีที่ดีที่สุดของปีโดย *[[Time (magazine)|ไทม์]]* และ *[[Entertainment Weekly|เอนเตอร์เทนเมนต์วีคลี]]* ในปี 2007 หนังสือได้รับการตีพิมพ์หลายภาษา รวมถึงภาษาไทยซึ่งเป็นผลงานแปลโดย สรณรัชฎ์ กาญจนะวณิชย์

## อ้างอิง

## แหล่งข้อมูลอื่น
* 

หมวดหมู่:หนังสือปี พ.ศ. 2550
หมวดหมู่:หนังสือภาษาอังกฤษ
หมวดหมู่:หนังสือเกี่ยวกับสิ่งแวดล้อม
หมวดหมู่:การสูญพันธ์ของมนุษย์
หมวดหมู่:การทดลองทางความคิด
สนธยาประชาธิปไตย

***สนธยาประชาธิปไตย: ทำไมคนดี ๆ ถึงกลายเป็นเผด็จการ*** () เป็นหนังสือตีพิมพ์เมื่อปี 2020 (ฉบับภาษาไทยตีพิมพ์ปี 2021) โดยแอน แอพเพิลบอม พูดคุนเกี่ยวกับการถดถอยของประชาธิปไตย และการผงาดของการเมืองแบบประชานิยมฝั่งขวากับโอกาสเป็นเผด็จการเบ็ดเสร็จ โดยบอกเล่าผ่านสามกรณีหลัก ได้แก่ โปแลนด์, สหราชอาณาจักร และสหรัฐ หนังสอนี้ยังรวมการพูดถึงฮังการีและสเปนด้วย

การวิเคราะห์ของแอพเพิลบอมพุ่งเป้าไปที่กลุ่มปัญญาชน (intellectual) ซึ่งเธอเรียกว่า "ครูสอนศาสนา" (clercs) ผู้ให้เหตุผลแก้ต่างให้กับการกลายเป็นเผด็จการ

## เนื้อหา
แอพเพิลบอมเป็นนักข่าวชาวอเมริกันที่เดินทางอาศัยเข้าออกประเทศโปแลนด์ เธอเปิดเรื่องหนังสือโดยการเล่าปาร์ตีเมื่อปี 1999 ที่เธอจัดขึ้นในโปแลนด์และมีผู้เข้าร่วมเป็นผู้นิยมการเมืองประชาธิปไตยขวากลาง และ "เสรีนิยม, ผู้นิยมตลาดเสรี" และเธอได้ติดตามผู้เข้าร่วมปาร์ตีนั้นมาสู่ชีวิตของบุคคลเหล่านั้นในปัจจุบัน ที่ซึ่งจำนวนหนึ่งหันหน้าเข้าสู่ขั้วการเมืองแบบประชานิยมฝั่งขวา และเผด็จการเบ็ดเสร็จ (และแม้แต่บางคนถึงขั้นสนับสนุนทฤษฎีสมคบคิดต่อต้านชาวยิว) ส่วนอีกจำนวนหนึ่งยังคงเป็นผู้นิยมประชาธิปไตย เธอเรียกกลุ่มแรกว่าเป็นพวก *ครูสอนศาสนา* (clercs) โดยอ้างจากหนังสือ *[[La Trahison des Clercs]]* ของ จูเลียน เบนดา และพุ่งประเด็นของหนังสือส่วนใหญ่ไปที่การอธิบายการแปรผันของ *ครูสอนศาสนา* เหล่านี้ จากผู้สนับสนุนอุดมการณ์ประชาธิปไตยไปเป็นผู้นิยมเผด็จการ เธอมองว่าคนกลุ่ม *ครูสอนศาสนา* เป็นตัวการสำคัญที่ผลักดันสังคมให้ยอมรับเผด็จการ

ในบรรดา *ครูสอนศาสนา* ที่เธออ้างถึงในหนังสือ มีทั้ง ราฟาเอล บาร์ดาฆี (สเปน), Ania Bielecka (โปแลนด์), ไซมอน เฮฟเฟอร์ (สหราชอาณาจักร), ลอรา อิงกรัม (สหรัฐ) และมาริออ ชมิดท์ (ฮังการี) ผู้ที่แอพเพิลบอมระบุว่า "[ท้ายที่สุดกลับ]มาบ่อนทำลายหน้าที่ของปัญญาชน ซึ่งคือการบอกความเป็นจริงแก่สาธารณะ" ในทางกลับกัน คนเหล่านี้กลับ "ปกป้องผู้นำของตน โดยไม่สนใจว่าการกระทำน้้นจะเลวร้าย ขัดต่อหลักการเหตุผล และบ่อนทำลายประเทศชาติเพียงใด"

## การตอบรับ
บิล เคลเลอร์ นักข่าวจาก*[[The New York Times|เดอะนิวยอร์กไทมส์]]* เขียนว่าหนังสือเล่มนี้เป็นการสืบทอดการพูดคุยที่มีไว้ในหนังสือ *[[The Death of Democracy]]* ของ เบนจามิน คาร์เทอร์ เฮทท์ ซึ่งเป็นหนังสือเกี่ยวกับว่าทำไมการล่มสลายของเยอรมนีไวมาร์นำไปสู่การเติบโตของลัทธินาซี, *[[How Democracies Die]]* หนังสือรัฐศาสตร์ของ Steven Levitsky และ Daniel Ziblatt ซึ่งพูดคุยเกี่ยวกับข้อผิดพลาดที่เกิดในรัฐที่ล้มเหลวทางประชาธิปไตย และหนังสือ *Surviving Autocracy* ของ Masha Gessen ซึ่งเนื้อหาเกี่ยวกับลัทธิทรัมป์ เมื่อเปรียบเทียบหนังสือเล่มนี้กับผลงานชิ้นสำคัญก่อนหน้านี้ของแอพเพิลบอม เคลเลอร์อธิบายว่าหนังสือนี้เป็น "บทความในนิตยสารที่ขยายความออกมาเป็นหนังสือ ซึ่งเป็นการผสมผสานระหว่างการใคร่ครวญส่วนหนึ่งและการบันทึกความทรงจำอีกส่วนหนึ่ง"

John Kampfner จาก *[[The Guardian|เดอะการ์เดียน]]* เรียกหนังสือเล่มนี้ว่าเป็นหนังสือการเมืองที่ "น่าสนใจจนวางไม่ลง" (engrossing) และ "เป็นส่วนตัวอย่างหนัก (intensely personal) ซึ่งยิ่งทำให้เล่มนี้ทรงพลังขึ้นไปอีก"

ส่วนในนิตยสาร *[[The American Scholar (magazine)|The American Scholar]]* Charles Trueheart กล่าวถึงหนังสือนี้เป็น "เรื่องราวอันมืดมนเกี่ยวกับการที่โลกตะวันตกกำลังก้าวไปสู่ระบอบเผด็จการ"

## หมายเหตุ
 

## อ้างอิง

## แหล่งข้อมูลอื่น
*Presentation by Applebaum on ''Twilight of Democracy'', July 21, 2020, C-SPAN
*NPR ''Morning Edition'' interview with Applebaum, July 22, 2020
เศรษฐศาสตร์พฤติกรรม: เศรษฐศาสตร์แนวใหม่ที่มองคนไปไกลกว่าสัตว์เศรษฐกิจ

***เศรษฐศาสตร์พฤติกรรม: เศรษฐศาสตร์แนวใหม่ที่มองคนไปไกลกว่าสัตว์เศรษฐกิจ*** () เป็หนนังสือโดยริชาร์ด เธเลอร์ นักเศรษฐศาสตร์แบะศาสตราจารย์ประจำวิทยาลัยธุรกิจบูธ มหาวิทยาลัยชิคาโก ผู้ได้รับรางวัลโนเบลสาขาเศรษฐศาสตร์เมื่อปี 2017

หนังสือมีเนื้อหาเกี่ยวกับงานของเธเลอร์ในฐานะนักเศรษฐศาสตร์พฤติกรรมในการพยายามนำเสนอมุมมองใหม่ว่ามนุษย์สามารถพกพาอคติทางพฤติกรรม (behavioral biases), ง่ายต่อการทำผิดพลาด (error prone) และไม่ได้มีเหตุผลตลอดเวลา มุมมองเหล่านี้ต่อยอดจากหนังสือเล่มก่อนหน้าของเขา *[[Nudge (book)|Nudge]]* ซึ่งตีพิมพ์ในปี 2008

ในหนังสือ เธเลอร์ยังได้อธิบายถึงการนำการวิเคราะห์เศรษฐศาสตร์พฤติกรรมมามองในสาขาต่าง ๆ ตั้งแต่การเงินครัวเรือน, รายการโทรทัศน์ ไปจนถึงการสุ่มลีกฟุตบอล และธุรกิจดิสรัปทีฟที่เกิดใหม่อย่างอูเบอร์

หนังสือตีพิมพ์เป็นภาษาไทยในปี 2019 ผลงานแปลโดยศรพล ตุลยะเสถียร และ พิมพัชรา กุศลวิทิตกุล

## อัางอิง
รุ่งโรจน์ ทองศรี

**รุ่งโรจน์ ทองศรี**  (เกิด 26 พฤศจิกายน พ.ศ. 2505) เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดบุรีรัมย์ สังกัดพรรคภูมิใจไทย อดีตสมาชิกวุฒิสภาจังหวัดบุรีรัมย์

## ประวัติ
รุ่งโรจน์ เกิดเมื่อวันที่ 26 พฤศจิกายน พ.ศ. 2505 เป็นน้องชายเพิ่มพูน ทองศรี และทรงศักดิ์ ทองศรี สำเร็จการศึกษาวิศวกรรมศาสตรบัณฑิต (วิศวกรรมโยธา) จาก UNIVERSITY OF SAN JOSE-RECOLETOS ประเทศฟิลิปปินส์

## การทำงาน
รุ่งโรจน์ เป็นนักการเมืองในจังหวัดบุรีรัมย์ ในปี 2549 ลงสมัครรับเลือกตั้งสมาชิกวุฒิสภาจังหวัดบุรีรัมย์ ในการเลือกตั้งสมาชิกวุฒิสภาไทยเป็นการทั่วไป พ.ศ. 2549 ได้รับเลือกตั้ง สว.บุรีรัมย์ แต่ต้องสิ้นสุดลงเนื่องจากเกิดรัฐประหารในประเทศไทย พ.ศ. 2549 ต่อมาในปี 2550 จึงได้เข้าร่วมงานการเมืองกับพรรคพลังประชาชน ลงสมัครรับเลือกตั้งสมาชิกสภาผู้แทนราษฎรจังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ชนะการเลือกตั้งทั้ง 3 คน แต่ในภายหลังประชุมคณะกรรมการการเลือกตั้ง (กกต.) มีมติสั่งเพิกถอนสิทธิเลือกตั้งของประกิจ พลเดช, พรชัย ศรีสุริยันโยธิน และรุ่งโรจน์ ทองศรี ว่าที่ สส.เขต 1 จังหวัดบุรีรัมย์ พรรคพลังประชาชนเป็นเวลา 1 ปี (การแจกใบแดง) และมติดังกล่าวมีผลให้ กกต. ต้องสั่งเลือกตั้งใหม่ในเขตเลือกตั้งที่ 1 จังหวัดบุรีรัมย์ โดยกำหนดวันเลือกตั้งใหม่คือวันที่ 17 มกราคม 2551

รุ่งโรจน์ ลงสมัครรับเลือกตั้งอีกครั้งในจังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขตเลือกตั้งที่ 8 เอาชนะขจรธน จุดโต จากพรรคเพื่อไทย และในปี 2557 นายรุ่งโรจน์ ลงสมัครรับเลือกตั้ง สส.จังหวัดบุรีรัมย์ เขต 8 แต่การเลือกตั้งเป็นโมฆะ และลงสมัคร สส.จังหวัดบุรีรัมย์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้รับเลือกตั้งเป็น สส.อีกสมัย

### สมาชิกสภาผู้แทนราษฎร
รุ่งโรจน์ ทองศรี ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดบุรีรัมย์ สังกัดพรรคภูมิใจไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดบุรีรัมย์ สังกัดพรรคภูมิใจไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดบุรีรัมย์ สังกัดพรรคภูมิใจไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดบุรีรัมย์ สังกัดพรรคภูมิใจไทย

### สมาชิกวุฒิสภา
รุ่งโรจน์ ทองศรี ได้รับการเลือกตั้งเป็นสมาชิกวุฒิสภามาแล้ว 1 สมัย คือ
# การเลือกตั้งสมาชิกวุฒิสภาไทยเป็นการทั่วไป พ.ศ. 2549 จังหวัดบุรีรัมย์

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดบุรีรัมย์
หมวดหมู่:สกุลทองศรี
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดบุรีรัมย์
หมวดหมู่:สมาชิกวุฒิสภาจังหวัดบุรีรัมย์
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคภูมิใจไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
เพิ่มพูน ทองศรี

**เพิ่มพูน ทองศรี** (เกิด 10 มกราคม พ.ศ. 2491) เป็นนักการเมืองชาวไทย อดีตสมาชิกสภาผู้แทนราษฎร แบบสัดส่วน สังกัดพรรคพลังประชาชน และอดีตสมาชิกวุฒิสภาจังหวัดบุรีรัมย์ เป็นพี่ชายของทรงศักดิ์ ทองศรี

## ประวัติ
เพิ่มพูน ทองศรี เกิดเมื่อวันที่ 10 มกราคม พ.ศ. 2491 เป็นบุตรของ สุนีย์ ทองศรี (มารดา) เป็นลูกชายคนโตและเป็นพี่ชายของ ทรงศักดิ์ ทองศรี 

พรเพิ่ม ทองศรี และ รุ่งโรจน์ ทองศรี เขาจบการศึกษาสาขาการพัฒนาชุมชน จากมหาวิทยาลัยราชภัฏบุรีรัมย์  และปริญญาโทด้านการบริหารทรัพยากรบุคคล จากมหาวิทยาลัยราชภัฏมหาสารคาม

เพิ่มพูน ทองศรีมีบุตรชายเป็นนักการเมือง คือ จักรกฤษณ์ ทองศรี และพูนศักดิ์ ทองศรี สมาชิกสภาผู้แทนราษฎรจังหวัดบุรีรัมย์

## การทำงาน
เพิ่มพูน ทองศรี เป็นนักการเมืองท้องถิ่นในจังหวัดบุรีรัมย์ เคยได้รับเลือกตั้งเป็นสมาชิกสภาจังหวัด (สจ.) 4 สมัย ต่อมาในปี 2543 ได้รับเลือกตั้งเป็นสมาชิกวุฒิสภาจังหวัดบุรีรัมย์ ในการเลือกตั้งสมาชิกวุฒิสภาไทยเป็นการทั่วไป พ.ศ. 2543 ซึ่งเป็นการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน ต่อมาในปี 2550 จึงได้เข้าร่วมงานการเมืองกับพรรคพลังประชาชน ลงสมัครรับเลือกตั้งสมาชิกสภาผู้แทนราษฎรไทยแบบสัดส่วน กลุ่มจังหวัดที่ 4 ลำดับที่ 3 และได้รับเลือกตั้งเป็น ส.ส.สมัยแรก ต่อมาปี 2554 เขาลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 7 พรรคภูมิใจไทย แต่ไม่ได้รับเลือกตั้ง เนื่องจากพรรคภูมิใจไทยได้เพียง 5 ที่นั่ง

ในปี 2557 นายเพิ่มพูน ลงสมัครรับเลือกตั้ง ส.ส.จังหวัดบุรีรัมย์ เขต 7 แต่การเลือกตั้งเป็นโมฆะ แต่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 19 พรรคภูมิใจไทย

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดบุรีรัมย์
หมวดหมู่:สกุลทองศรี
หมวดหมู่:นักการเมืองไทย
หมวดหมู่:สมาชิกวุฒิสภาจังหวัดบุรีรัมย์
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:พรรคพลังประชาชน (พ.ศ. 2541)
หมวดหมู่:พรรคภูมิใจไทย
หมวดหมู่:บุคคลจากมหาวิทยาลัยราชภัฏบุรีรัมย์ 
หมวดหมู่:บุคคลจากมหาวิทยาลัยราชภัฏมหาสารคาม
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.